Pentru al patrulea an consecuvit, președintele R. Moldova, Maia Sandu, și cel al României, Klaus Iohannis, vor acorda Înaltul Patronaj pentru Reuniunea Teatrelor Naționale Românești. Anunțul a fost făcut astăzi, de Ziua Mondială a Teatrului.
"Reuniunea Teatrelor Naționale Românești este încă un pod peste Prut, care ne apropie și mai mult, este un moment în care celebrăm relația tot mai strânsă dintre Chișinău și București, inclusiv în această zi importantă pentru toți românii care sărbătoresc 106 ani de la Unirea Basarabiei cu România. Pe lângă faptul că este principalul partener politic și economic, România este cel mai puternic avocat al nostru în Uniunea Europeană și în procesul de asigurare a păcii și bunăstării la noi acasă", a scris președintele R. Moldova pe Facebook.
Șefa statului a ținut să îi felicit pe oamenii de teatru, "care prin munca și eforturile lor extraordinare, valorifică și contribuie la unitatea culturală a celor două maluri de Prut".